റീ രജിസ്ട്രേഷന് തുക എട്ടിരട്ടി കൂട്ടി കേന്ദ്രസര്ക്കാര് പുതുക്കിയ നിരക്കുകള് ഇങ്ങനെ.. ന്യൂഡല്ഹി: രാജ്യത്ത് 15 വര്ഷത്തിലധികം പഴക്കമുള്ള വാഹനങ്ങളുടെ രജിസ്ട്രേഷന് പുതുക്കുന്നതിന് ഇനി മുതല് എട്ടു മടങ്ങ് അധികം പണം നല്കേണ്ടി വരും. കേന്ദ്ര റോഡ് ഗതാഗത മന്ത്രാലയം ഇത് സംബന്ധിച്ച് പുതിയ വിജ്ഞാപനം പുറത്തിറക്കി. ഇതുപ്രകാരം കാറുകള്ക്ക് 5000 രൂപയും ഇരുചക്ര വാഹനങ്ങള്ക്ക് 1000 രൂപയുമാണ് ഈടാക്കുക. നിലവിലിത് 600, 300 രൂപയാണ് ഈടാക്കിവരുന്നത്. കേന്ദ്ര സര്ക്കാറിന്റെ പൊളിക്കല് നയത്തിന്റെ ഭാഗമായാണ് പുതിയ വിജ്ഞാപനം പുറപ്പെടുവിച്ചിരിക്കുന്നത്.15 വര്ഷത്തിലധികം പഴക്കമുള്ള ബസ്, ട്രക്ക് തുടങ്ങിയ വാഹനങ്ങളുടെ രജിസ്ട്രേഷന് പുതുക്കുന്നതിന് 12,500 രൂപ നല്കണം. 1500 രൂപയാണ് നിലവിലെ ചാര്ജ്. ഇറക്കുമതി ചെയ്യുന്ന ഇരുചക്ര വാഹനത്തിന് 10,000 രൂപയും കാറുകള്ക്ക് 40,000 രൂപയുമാണ് ഈടാക്കുക. രജിസ്ട്രേഷന് പുതുക്കുന്നതിനുള്ള നിശ്ചിത കാലാവധി കഴിഞ്ഞ് വരുന്ന ഓരോ ദിവസത്തിനും 50 രൂപ പിഴയും ഈടാക്കും.സ്വകാര്യ വാഹനങ്ങളുടെ രജിസ്ട്രേഷന് പുതുക്കുന്നതിനായി അപേക്ഷ സമര്പ്പിക്കുന്നതില് വീഴ്ച വരുത്തിയാല് മാസം 300 രൂപയും ചരക്കുവാഹനങ്ങള്ക്ക് 500 രൂപയും പിഴ നല്കണം.സ്മാര്ട്ട് കാര്ഡ് രൂപത്തിലുള്ള രജിസ്ട്രേഷന് സര്ട്ടിഫിക്കറ്റുകള് ആവശ്യമെങ്കില് 200 രൂപ അധികം നല്കണമെന്നും വിജ്ഞാപനത്തില് പറയുന്നു.